Nå er vinteren her: Gjør klar for den store alpinhelgen
– Kuldegradene på Østlandet og Vestlandet har gjort det mulig å produsere mye kunstsnø. I tillegg har det kommet en del natursnø, slik at også mindre alpinanlegg uten stort snøproduksjonsutstyr har kunnet åpne, sier generalsekretær i Alpinanleggenes Landsforening, Camilla Sylling Clausen. Sist uke: Supre skiløyper i solskinn Kvitfjell åpnet Familiebakken med en innlagt railpark allerede sist helg. – Det trakk en fin blanding av jibbere, portkjørere og de aller mest entusiastiske skikjørerne til bakken. Det er jo ofte slik i november at det er de spesielt interesserte som reiser til fjells, sier Christian Bråtebekken i Alpico. Men den store åpningshelgen kommer nå: Da åpner bakkene helt til topps – Stolheisene på begge sider av fjellet kommer til å gå, og vi jobber for å åpne flere løyper. Foreløpig er det bare Karirenna vi med sikkerhet kan si åpner. Slik sett blir stolheis C på vestsiden av anlegget å regne som en tilbringerheis inntil videre, sier Bråtebekken. Hafjell snurrer i gang Gondolen, Stolheis 2, Moseterheisen og Frontyard båndheis til lørdag. Bakkene som åpner i første omgang er Seterløypa, Skimovie og Frontyard. – Det er mulig vi klarer å åpne flere bakker, men det kommer an på været og hvor effektivt vi klarer å produsere snø. Det ligger for øvrig an til en vakker sesongstart med natursnø på trærne, sier Christian Bråtebekken i Alpinco. Oppdal skisenter åpner i Vangslia til lørdag. I første omgang vil T-krokheisene, Barneheisen og Pomaløypa være åpne for publikum. I starten av sesongen er det kun åpent i helgene. Geilo åpnet for skikjøring på lagret snø iHafsdalen allerede i slutten av september. Nå til helgen åpner flere åpne nedfarter med fersk snø. Da åpner Sonjaløypa, og på Kikut vil Hufseheisen, Toppheisen og Davidløypa være åpne. I Havsdalen vil Fjellparken åpne, samt barneløypa og deler av Arneløypa. Hemsedal hadde snikpremiere på sesongen i barneområdet i dag, med blant andre British Army i bakken. – Lørdag åpner sesongen for fullt med tre kilometer nypreparerte løyper og 630 høydemeter fra topp til bunn. Det kommer til å kjennes i lårene, smiler webredaktør Hilde Hagen i Skistar Hemsedal Trysil åpner totalt 4,1 kilometer med nypreparerte bakker, fem heiser og deler av Blåparken i løpet av helgen. Fredag åpner tre heiser i barneområdet Eventyr, pluss stolheisen Fjellekspressen. Lørdag åpner en heis i Høgegga i tilknytning til bakke 63, som er for treningsgrupper. – Vi ønsker velkommen til flotte vinterlige forhold til tross for plussgrader i dag og minus en grad på toppen. 400 høydemeter er klart til kjøring, sier daglig leder i Skistar Norge, Bo Halvardsson. Beitostølen åpnet barnebakkene sist helg. Nå til helgen åpner stolheisen. Bjørnar Hovi melder om «kongeforhold» i bakkene. – Det har kommet mye natursnø, parallelt med god snøproduksjon. Bakkene åpner lørdag morgen og vi venter stor trafikk, både i bakkene og i langrennsløypene som også er veldig fine nå, sier Hovi. Han er sjef for alpinanleggene på Beitostølen, og sitter i styret i Alpinanleggenes Landsforening. Raudalen, 10 minutter med bil fra Beitostølen sentrum, åpner også denne helgen. – Siden bakkene i Raudalen har høy kredibilitet i alpinmiljøet får klubbene disponere bakkene til trening denne helgen. Men Raudalen åpner for publikum neste helg, sier Rune Skoglund i Raudalen Alpin. Oslo Vinterpark åpner Tårnbakken på fredag, og det er nesten en måned tidligere enn i fjor. – Vi får takke værgudene for en kald november som har gitt oss mulighet til å produsere snø på et tidlig tidspunkt, sier daglig leder i Oslo Vinterpark Espen Bengston. Sesongkortet i Oslo Vinterpark gjelder også i Varingskollen – hvor de også har rekordtidlig sesongstart i år. Der åpner Hakkebakken til fredag. Kolsås skisenter åpner Mygghenget i ettermiddag, og byr på gratis skikjøring åpningsdagen. I likhet med de andre skianleggene i Oslo-området gleder de seg over en ekstra tidlig sesongstart. – Det ligger an til å bli en sesong på fire og en halv måned, konstaterer Jarle Stebsrud fornøyd. Drammen skisenter har også hatt mulighet til å produsere mye snø de siste dagene, så der åpner Shantyheisen på 550m og Shantyløypa i god bredde allerede i ettermiddag. Skeikampen åpner tre nedfarter på til sammen 3,5 kilometer lørdag. Da er to slepeheiser og en stolheis i gang. Sjusjøen åpner barnebakken til helgen. I tillegg setter de opp rails og bokser og bygger hopp i bunnen av anlegget. Norefjell åpner den første kilometeren med alpinbakker til lørdag. I første omgang nedre del av Bøeseter og hotellheisen. – Men vi ligger godt an med snøleggingen, så neste helg blir det mye mer, sier markedsansvarlig Geir Bottolfs på Norefjell. Vrådal Panorama Skisenter åpner Lille Petter og en del av barneområdet lørdag. Skiutleie, skishop og kafe er også åpne lørdager og søndager fremover. – Vi fortsetter å lage snø når det er mulig og vil åpne mer av bakken etter hvert, sier Camilla Aasheim Bjorli åpnet den 1200 meter lange Lysløypa i går. Til helgen vil også Bøvra være klar med 1000 meter, samt Barnebakken. – Vi har åpent alle dager fra 10.00 til 16.00, forteller billettansvarlig Pernille Melbye. Rauland Skisenter åpner Barneheisen og T-kroken midtveis til lørdag. Billettsalg i Tilbringerheisen, men selve heisen er ikke åpen ennå. Vierli åpnet skiarenaen sist lørdag, og terrengparken skal åpne til helgen. Kongsberg skisenter åpner til lørdag: Parken og Slalåmen med ett skitrekk. Hovden åpner til fredag. I første omgang firesetersheisen og Tussetrekket. Uvdal åpner en bakke på 1 kilometer til helgen Valdres alpinsenter åpnet barnebakken sist helg. Nå til helgen åpner også Turisten helt til topps. Frem til 18. desember vil alpinsenteret være åpent kun i helgene. Tyin Filefjell åpnet de første bakkene forrige helg, og nå til helgen åpner mer. Fra før gikk Børresenheisen opp til mast syv, med mulighet tikl å kjøre svart og blå nedfart. Det ble også bygget noen rails og hopp. Nå til helgen vil Børresenheisen åpne lenger opp, noe som gjør mer av anlegget tilgengelig. Myrkdalen ved Voss åpnet også sist helg. Da var Kari Traa-trekket, Krånitrekket og Myrkdalsekspressen i gang, og løypene 1, 6, 7, 8, 9 og 10 åpne. Det produseres nå mer snø, slik at flere løyper vil åpne til helgen. Haukelifjell Skisenter åpner minst tre heiser til lørdag. Mulig flere. Melder om 60 centimeter snø i bakkene. Ål skisenter, Sauda skisenter og Sulitjelma fjellandsby åpner også til lørdag. Kirkerudbakken åpner fredag klokken 18,00 med gratis kveldskjøring. Gol Skipark åpner Golsparken til lørdag med nytt tautrekk som gjør det enkelt å hoppe på og av heisen når man vil. Gaustablikk skisenter åpner til sammen en kilometer med løyper til lørdag: Den 750 meter lange Hotellbakken og den 250 meter lange Barnebakken.Bli oppdatert på Fnugg
Hemsedal, Trysil og Hafjell kjører i gang sesongen kommende helg. Nå har vinteren kommet til alle de store alpinanleggene. Og til mange av de små. alpinanleggene. Og til mange av de små.